Diari Oficial de la Generalitat Valenciana


Sumari del DOGV 7219, del 21-02-2014 (2014/1495)

RESOLUCIÓ de 12 de febrer de 2014, del conseller d'Hisenda i Administració Pública, de nomenament de funcionari de carrera en execució de sentència.
----------------------------------------------------------------------------------------------------------------------------------------------------

### Dades del document

Número de DOGV
:   7219

Data del DOGV
:   21-02-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/1495


Data del document
:   12-02-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * funcionari

RESOLUCIÓ de 12 de febrer de 2014, del conseller d'Hisenda i Administració Pública, de nomenament de funcionari de carrera en execució de sentència. [2014/1495]  
Vista la Resolució de 21 de novembre de 2013, del conseller d'Hisenda i Administració Pública, publicada en el Diari Oficial de la Comunitat Valenciana número 7173, de 16 de desembre de 2013, en la qual es declara a proposta del tribunal de selecció, en compliment de la dispositiva de la Sentència 520/2010, de 13 de maig, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que Armando Vicente Martínez Almagro ha superat les proves selectives d'accés al grup B, administració especial, arquitecte tècnic, accés lliure, Convocatòria 85/04.  
  
Atés que les persones que van superar les proves selectives de la Convocatòria 85/04 van ser nomenades funcionàries de carrera per Orde de 23 de juny de 2008, del conseller de Justícia, Interior i Administracions Públiques (DOCV 5793, 26.06.2008), amb efectes econòmics i administratius del dia 1 de juliol de 2008, data de presa de possessió en els llocs de treball que els van ser adjudicats.  
Comprovada la documentació acreditativa del compliment dels requisits exigits segons el que disposa la mencionada resolució, és procedent el seu nomenament com a funcionari de carrera, tal com establix l'article 58.1.b de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
Atés que la disposició addicional tercera, apartat 2, de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, ordena la integració del personal funcionari de carrera en els diferents cossos, agrupacions professionals funcionarials i, si és el cas, escales una vegada publicades les relacions de llocs de treball, i que a la persona interessada se li ha adjudicat amb destinació definitiva mitjançant una resolució de la Direcció General de Recursos Humans, de conformitat amb el que preveu la disposició addicional primera de l'esmentada llei, és procedent la integració de la persona interessada en el cos corresponent.  
En virtut d'això, i fent ús de la competència establida en l'article 9.1.n de la mencionada llei, resolc:  
  
Primer  
Nomenar funcionari de carrera del grup A2 de l'Administració de la Generalitat del cos A2-17 superior de Gestió en Arquitectura de l'Administració de la Generalitat Armando Vicente Martínez Almagro, amb DNI 73806175A.  
  
Segon  
Quan li siguen favorables a l'interessat, es considerarà que els efectes administratius d'este nomenament es retrotrauen al dia 1 de juliol de 2008, sense que això comporte la revisió d'actes, resolucions o situacions jurídiques emparades per la legalitat vigent, o l'adopció de resolucions de contingut impossible.  
Així mateix, els efectes de la integració d'Armando V. Martínez Almagro en el cos A2-17 superior de Gestió d'Arquitectura de la Generalitat són de data 7 de gener de 2014, data que coincidix amb la de la integració en el mencionat cos dels aspirants que van superar les mateixes proves selectives.  
  
Tercer  
El Registre de Personal de la Direcció General de Recursos Humans realitzarà les anotacions necessàries en execució d'esta resolució.  
  
  
València, 12 de febrer de 2014.- El conseller d'Hisenda i Administració Pública: Juan Carlos Moragues Ferrer.